Gerald Calderon

Gerald Calderon (* 29. december 1926, Paríž – † 2. november 2014, Paríž) bol francúzsky režisér, producent, herec a dokumentarista. Calderon pracoval viac ako štyridsať rokov vo filmovom priemysle a nakrútil vyše 10 dokumentárnych filmov, zameraných prevažne na prírodu. Bol starším bratom herca Michaela Lonsdala.

Okrem režírovania hral Calderon vedľajšie role vo filmoch Záletník (1976), Garçon ! (1983), Le Jumeau (1984), Lacenaire (1989) a Tortilla y cinema (1996).

 Životopis 
Gérald Calderon, najskôr zamestnaný v banke Worms ako zástupca mal vášnivý záujem o hmyz všetkých druhov. Režírovať začal v roku 1958 sériou krátkych filmov o zvieratách, ktoré produkoval Pierre Braunberger.

Gérald Calderon režíroval širokú škálu filmov pre televíziu a film, pričom väčšina z nich sa týkala zvierat. Medzi jeho krátkymi filmami bol Terre d'insectes vybraný na Berlínsky filmový festival a Terre d'oiseaux na Filmový festival v Benátkach. Režíroval aj celovečerné filmy, vrátane Le grand secret, ktorý bol v roku 1961 uvedený na Filmovom festivale v Benátkach (kde získal cenu Leva svätého Marka) v sekcii vedeckých a technických filmov. Snímky Le risque de vivre a Les contes sauvages, boli uvedené na Filmovom festivale v Cannes v roku 1980 a 1992. Calderon bol členom poroty na filmovom festivale v Cannes v roku 1987.

Od roku 1960 tiež riadil a predsedal štúdiám Studios de Billancourt a od roku 1985 stál na čele Union pour le Financement du Cinéma et de l’Audiovisuel (UFCA) (Únia pre financovanie filmu a audiovizuálnej tvorby) a predsedal spoločnosti Télé-Image (1985). V roku 1994 prevzal vedenie spoločnosti Télétota a od roku 1995 sa stal prezidentom postprodukčnej a distribučnej skupiny Eclair (predtým Groupe Tectis). Jedným z jeho prvých rozhodnutí bolo vymenovať generálneho riaditeľa Thierryho Forsansa, s ktorého pomocou uskutočnil rozsiahlu reštrukturalizáciu skupiny Eclair, v ktorej zostal do roku 2008.

Gérald Calderon zomrel v nedeľu 2. novembra po dlhej chorobe vo veku 87 rokov. Pohreb filmára sa uskutočnil v kostole Saint-Séverin na adrese 1 rue des Prêtres Saint-Séverin, v piatok 7. novembra o 14:00.

 Ocenenia 

 Cannes Film Festival 
 1980: nominácia za najlepší dokumentárny film Les contes sauvages
 1992: cena za najlepší dokumentárny film Le risque de vivre

 Filmografia (výber) 

 Režisér 

 Dokumenty 
 1959: Le Grand Secret
 1963: Le Bestiaire d'amour
 1978: Le Risque de vivre
 1987: Les Fourmis tisserandes (krátkometrážny)
 1989: Le Benthos ou la Terre sous-marine (krátkometrážny)
 1992: Les Contes sauvages
 1992: Automates vivants
 1996: Attaville, la véritable histoire des fourmis
 2001: Origine océan : 4 milliards d'années sous les mers

 Herec 
 1976: Záletník
 1983: Garçon !
 1984: Le Jumeau
 1989: Lacenaire
 1996: Tortilla y cinema

 Referencie 

 Externé odkazy 





Kategória:Francúzski filmoví režiséri
Kategória:Francúzski režiséri dokumentárnych filmov
Kategória:Francúzski filmoví scenáristi
Kategória:Francúzski filmoví producenti
Kategória:Francúzski filmoví herci
Kategória:Osobnosti z Paríža